CELEX: 62008TN0387
Language: ro
Date: 2008-09-01 00:00:00
Title: Cauza T-387/08: Acțiune introdusă la 1 septembrie 2008 — Evropaïki Dynamiki/Oficiul pentru Publicații Oficiale al Comunităților Europene

22.11.2008   
            
            
               RO
            
            
               Jurnalul Oficial al Uniunii Europene
            
            
               C 301/49
            
         Acțiune introdusă la 1 septembrie 2008 — Evropaïki Dynamiki/Oficiul pentru Publicații Oficiale al Comunităților Europene
   (Cauza T-387/08)
   (2008/C 301/83)
   Limba de procedură: engleza
   Părțile
   
      Reclamantă: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atena, Grecia) (reprezentant: N. Korogiannakis, lawyer)
   
      Pârât: Oficiul pentru Publicații Oficiale al Comunităților Europene
   Concluziile reclamantei
   
               —
            
            
               Anularea Deciziei Oficiului pentru Publicații Oficiale al Comunităților (denumit în continuare OPOCE), comunicată reclamantei prin scrisoarea din 20 iunie 2008, de respingere a ofertei reclamatei prezentate ca răspuns la cererea de ofertă deschisă AO 10185 pentru „Servicii informatice — Întreținerea sistemelor SEI-BUD/AMD/CR și servicii conexe” (JO 2008/S 43-058884), și de atribuire a contractului ofertantului câștigător;
            
         
               —
            
            
               obligarea OPOCE la repararea prejudiciului reclamantei, cauzat în urma procedurii de atribuie în cauză, în valoare de 1 444 930 EUR;
            
         
               —
            
            
               obligarea OPOCE la plata cheltuielilor de judecată efectuate de reclamantă în cadrul prezentei acțiuni inclusiv, în cazul respingerii acesteia.
            
         Motivele și principalele argumente
   În prezenta cauză, reclamanta solicită anularea deciziei pârâtului de respingere a ofertei Evropaïki Dynamiki prezentate ca răspuns la cererea de ofertă deschisă AO 10185 pentru „Servicii informatice — Întreținerea sistemelor SEI-BUD/AMD/CR și servicii conexe” și de atribuire a contractului ofertantului câștigător. Reclamanta solicită în plus repararea prejudiciului pretins a fi fost cauzat de procedura de atribuire.
   Reclamanta invocă în susținerea acțiunii introduse că prin atribuirea contractului menționat anterior unui alt ofertant, pârâtul nu și-a respectuat obligațiile prevăzute de regulamentul financiar (1), normele de aplicare a acestuia și de Directiva 2004/18/CE (2), precum și principiile transparenței, al egalității de tratament și al proporționalității.
   Reclamanta invocă în plus că autoritatea contractantă și-a încălcat obligația, prevăzută de normele aplicabile citate anterior, de a-și motiva în mod suficient decizia. Mai mult, reclamanta susține că autoritatea contractantă a utilizat criterii care nu figurează în mod expres în cererea de ofertă, că aceasta a combinat evaluarea cu criterii de atribuire, încălcând astfel specificațiile cererii de ofertă, și că aceasta a săvârșit mai multe erori vădite de apreciere care au condus la respingerea ofertei reclamantei.
   Reclamanta solicită așadar anularea deciziei de respingere a ofertei sale și de atribuire a contractului ofertantului câștigător și, pe lângă obligarea pârâtei la plata cheltuielilor de judecată efectuate de reclamantă în cadrul procedurii, obligarea pârâtei la repararea prejudiciului cauzat reclamantei prin procedura de atribuire.
   
      (1)  Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (JO L 248, p.1, Ediție specială, 01/vol. 3, p. 198).
   
      (2)  Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (JO L 134, p. 114, Ediție specială, 06/vol. 8, p. 116).